Carsten Jensen

Carsten Jensen (* 24. Juli 1952 in Marstal up de Insel Ærø) is en däänschen Schriever, Publizisten un studeerten Literaturwetenschoppler. 

Loopbahn
Sien Afsluss in de Literaturwetenschoppen hett he 1981 up de Universität in Kopenhagen maakt. In de 1980er Johren is he en bekannten Naam in de däänschen Dagblöer ween, wo he sellschopskritische Essays, Artikels un Reportagen in schreven hett. Bavenhen hett he mitmaakt bi de Blöer Dagbladet Information, Politiken, Aktuelt, Ekstra Bladet un Morgenavisen Jyllands-Posten. Vun 1985 bit 1990 is he Redakteur ween bi de Tiedschrift Fredag. 2001 is he Perfessor för Kulturanalyse bi de humanistische Fakultät an de Süüddäänsche Universität wurrn un vun 2000 bit 2003 weer he Liddmaat vun Det Kulturelle Vismandsråd (De Raat vun wise Mannslüde, de sik mit Kultur befaten deit). Bi dat däänsche Pubklikum is he ok bekannt wurrn as en beten grantigen Richter in dat Talentprogramm "Vis Hvad Du Kan" (Wies, wat du kannst) up dat däänsche Feernsehn in dat Johr 2004,

Priesen
1997 hett Carsten Jensen den Pries Boghandlernes Gyldne Laurbær kregen för sien Reisbericht Jeg har set verden begynde (Ik harr sehn, wie dat losgüng mit de Welt), den he 1996 rutbröcht harr. 2007 hett he den P2s romanpris kregen för sien unbannigen Roman Vi, de druknede (Up Platt: Wi, de Drinkeldoden; Wi, de afsapen sünd). De is up Düütsch rutkamen unner den Titel Wir Ertrunkenen. Dor hett he ok noch den Literaturpries vun de Däänsche Bank (Danske Banks litteraturpris) för kregen, de sik, to de Ehr un en Skulptur noch to, up 300.000 stüürfree Däänsche Kronen belopen deit.Sømænd tog prisen - Danmark.

Privat
Privat leevt he tosamen mit de Schrieversche Liz Jensen, mit de he en Dochter hett.

 Bibliografie 
 Salg, klasse og død, 1975 
 Sjælen sidder i øjet, 1985 
 På en mørkeræd klode, 1986
 Souveniers fra 80'erne, 1988
 Kannibalernes nadver, 1988
 Jorden i munden, 1991
 Af en astmatisk kritikers bekendelser, 1992
 Forsømmelsernes bog, 1993
 Jeg har set verden begynde, 1996
 Jeg har hørt et stjerneskud, 1997
 År to & tre, 1999
 Oprøret mod tyngdeloven, 2001
 Jorden rundt (2003)
 Livet i Camp Eden (2004)
 Det glemte folk - en rejse i Burmas grænseland (2004)
 Vi, de druknede , up Düütsch: Wir Ertrunkenen (2006)
 Sidste rejse (2007)

 Belegen 

Kategorie:Mann
Kategorie:Börger von Däänmark
Kategorie:Schriever
Kategorie:Boren 1952